Ɣer taggara n tesleḍt, negza-d belli tamedyazt yettwacnan n MAƐṬUB Lwennas teččur d tugniwin n uɣanib imi yessemras-itent s waṭas deg usenfali-is udyiz, anda ara d-naf yessemres ugar n 3 n tugniwin n uɣanib deg yiwen n uḍris, tikwal yal tugna yessemras-it ugar n sin n yiberdan, llant tugniwin sahlen-t i tufin d tigzi, am wakken llan-t kra waɛrent i tufin d tigzi d tin yuḥwaǧen talqayt di tesleḍt-nsent.